29.9.2023
DA
Den Europæiske Unions Tidende
L 242/187
55.
henleder opmærksomheden på, at mennesker, og navnlig unge mennesker, bør kunne bo, studere og arbejde i deres eget land og område; understreger, at uden effektive og virkningsfulde foranstaltninger til at imødegå fattigdom, strømlinet støtte til mikrofinansiering og til udvikling af småiværksættere vil de økonomisk betingede migrationsbe­ vægelser fortsætte med at vokse, nemlig migration i form af hjerneflugt, som vil medføre mange udfordringer for både bestemmelses- og oprindelseslandene;
56. er helt overbevist om, at en flerdimensionel og holistisk tilgang til ekstrem fattigdom er den bedste tilgang, og gentager, at uddannelse (og erhvervsuddannelse) både er en menneskeret og det mest effektive redskab til bekæmpelse af fattigdom, social udstødelse og ulighed;
57. fremhæver, at det anslås, at 64 millioner børn i udviklingslandene ikke går i grundskole.
understreger, at især piger er blevet særlig hårdt ramt, da deres ret til uddannelse af høj kvalitet vedblev med at blive påvirket negativt som følge af skolelukninger, manglende adgang til fjernlæring, herunder ved hjælp af digitale midler, og nedskæring af de nationale uddannelsesbudgetter som følge af presset på de nationale økonomier; understreger endvidere, at en væsentlig årsag er vold i verdens vedvarende konfliktområder, og at den anden store hindring — som ofte er tæt forbundet med konflikter — er fattigdom; minder om vigtigheden af at gøre lige muligheder til et centralt element i udviklingen; understreger, at styrkelse af kvinders indflydelse og status og adgang til passende uddannelse i udviklingslandene, navnlig for piger og kvinder, er vigtige skridt i kampen mod fattigdom og manglende fødevaresikring; understreger endvidere, at unge kvinders adgang til europæiske projekter, erhvervskurser og fonde skal fremmes i partnerlandene, da kvinder spiller en vigtig rolle i udviklingen af den lokale og regionale økonomi i flere udviklingslande;
58. bemærker, at Unionen støtter uddannelse i omkring 100 lande og gennem partnerskaber såsom Det Globale Partnerskab for Uddannelse (18) og Education Cannot Wait (19) og fortsætter med at fremme ligestilling mellem kønnene i partnerskab med regeringer og ikkestatslige aktører;
59. roser Kommissionens prioritering af at gå ud over det fastsatte mål på 10 % og nå op på 13 % til uddannelse i GD INTPA's samlede portefølje;
60. bemærker, at Unionen i 2021 udbetalte 85 mio.
EUR fra EUF til støtte for uddannelse i partnerlande, hvilket bidrog til indskrivning af mere end 32 mio. elever på primærtrinnet og næsten 3 mio.
elever på sekundærtrinnet i perioden 2018-2020; bemærker, at 6 mio.
EUR ud af de 85 mio.
EUR blev anvendt til at støtte mobilitets- og kapacitetsopbyg­ ningsprojekter for ACS-landene under Erasmus, 31 mio.
EUR blev brugt på erhvervsuddannelse og -kurser — ud af dette beløb blev 5 mio.
EUR udbetalt som led i budgetstøtteprogrammer, 1,2 mio.
EUR på bygge- og anlægsarbejder og leverancer, 0,8 mio.
EUR på tjenesteydelser og de resterende 24 mio.
EUR givet i form af tilskud;
61. bemærker, at Kommissionen sidste år gav tilsagn om 700 mio.
EUR til det globale partnerskab for uddannelse for at forsyne 140 mio.
børn med uddannede lærere og få 88 mio.
flere børn ind i skole og læringsforløb;
62. understreger, at iværksætterprogrammer spiller en afgørende rolle i bekæmpelsen af fattigdom og udviklingen af økonomisk vækst; fremhæver det forhold, at tilvejebringelse af kurser i virksomhedsdrift kan hjælpe småiværksættere med at etablere virksomheder og forbedre deres forretningspraksis, hvilket sætter fattige familier i stand til at udstikke deres egen kurs mod en bæredygtig levevej og socioøkonomisk modstandsdygtighed; bemærker imidlertid, at kurserne bør suppleres med skræddersyede støtte- og opfølgningstjenester for at forbedre effektiviteten af sådanne programmer; minder om, at unge kvinders adgang til europæiske projekter, erhvervskurser og fonde skal fremmes i partnerlandene; (18) https://www.globalpartnership.org/ (19) https://www.educationcannotwait.org/